Diari Oficial de la Generalitat Valenciana


Sumari del DOGV 7278, del 21-05-2014 (2014/4523)

ACORD de 9 de maig de 2014, del Consell, pel qual autoritza suprimir una línia de subvenció nominativa inclosa en l'annex de transferències corrents del programa 311.10, Direcció i Servicis Generals, de la Conselleria de Benestar Social, i transferir-ne la dotació al capítol 2 del mateix programa, per import de 50.000 euros. Expedient número 16.006/14-037.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7278

Data del DOGV
:   21-05-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/4523


Data del document
:   09-05-2014

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 9 de maig de 2014, del Consell, pel qual autoritza suprimir una línia de subvenció nominativa inclosa en l'annex de transferències corrents del programa 311.10, Direcció i Servicis Generals, de la Conselleria de Benestar Social, i transferir-ne la dotació al capítol 2 del mateix programa, per import de 50.000 euros. Expedient número 16.006/14-037. [2014/4523]  
El Consell, en la reunió del dia 9 de maig de 2014, va adoptar l'acord següent:  
El pressupost del programa 311.10, Direcció i Servicis Generals, de la Conselleria de Benestar Social, inclou en l'annex de transferències corrents la línia de subvenció nominativa T6572, «Actuacions d'implantació de sistemes de qualitat en centres de servicis socials», dotada amb 50.000 euros, amb la finalitat de donar suport a activitats tendents a la implantació de sistemes de qualitat en centres dedicats a servicis socials a la Comunitat Valenciana. El beneficiari és l'Institut de Treball i Serveis Socials (INTRESS). Esta associació ha comunicat que renuncia a la subvenció, raó per la qual la conselleria, que considera d'interés realitzar les actuacions, en planteja el finançament amb càrrec al capítol 2 del programa i proposa per a això transferir-hi la dotació de la línia, així com suprimir-la.  
Per a això i en virtut del que disposen els articles 18 i 19 de la Llei 6/2013, de 26 de desembre, de Pressupostos de la Generalitat per a l'exercici 2014, a proposta del conseller d'Hisenda i Administració Pública, el Consell   
  
ACORDA  
  
Primer  
S'autoritza una minoració de crèdit en l'aplicació 62.04.35.575.77.9 per l'import de 50.000 euros, així com la supressió de la línia nominativa T6572, «Actuacions d'implantació de sistemes de qualitat en centres de servicis socials», de l'annex de transferències corrents del programa, dotada inicialment amb eixe import.  
  
Segon  
S'autoritza un augment de crèdit en l'aplicació 28.97.02.405.64.8 per l'import de 50.000 euros.  
  
València, 9 de maig de 2014  
  
El vicepresident i secretari del Consell,  
JOSÉ CÍSCAR BOLUFER